cyanic-selkie/wikianc huggingface dataset:
Wordfast
Tuetut käännösmuisti- ja sanastoformaatit
Wordfastin tuotteet tukevat useiden käännösmuistien ja sanastojen luomista. Wordfastin käännösmuisteihin mahtuu miljoona käännösyksikköä ja sanastoihin 250 000 sana-artikkelia kuhunkin.
Wordfastissa voi käyttää palvelinpohjaisia käännösmuisteja ja noutaa dataa konekäännösohjelmistoista, kuten Google Translatesta ja Microsoft Translatorista.
Dokumentaatio ja tuki
Wordfast tarjoaa lisenssin ostaneille käyttäjille ilmaista teknistä tukea. Käyttäjät voivat myös hyödyntää ilmaisia vertaistukifoorumeita, joita löytyy useilla eri kielillä.
Wordfastin käyttäjille on tarjolla myös 19 erikielistä sähköpostilistaa, jotka perustuvat Yahoo Groups! -keskustelualustapalveluun. Ne on tarkoitettu käyttäjien väliseen viestintään  ja ongelmista keskusteluun.
Hinnasto ja lisenssit
Wordfast Classicin ja Wordfast Pron voi ostaa erikseen, jolloin lisenssin hinta on 400 euroa per ohjelmisto, tai yhdessä, jolloin lisenssin hinta on 500 euroa. Joissain maissa on voimassa erikoistarjouksia. Tukkualennus pätee kolmen tai useamman lisenssin ostoissa. Kaikki Wordfast-lisenssit sisältävät ostopäivästä lähtien kolmeksi vuodeksi ilmaisen sähköpostituen, ilmaiset päivitykset ohjelmiston uusiin versioihin sekä oikeuden uudelleenlisensoida ohjelmisto sen toiminnan ylläpitämiseksi.
Kolmen vuoden lisenssiajan jälkeen käyttäjät voivat uusia lisenssin taas kolmeksi vuodeksi 50 prosentin alennuksella uusintahetken normaalista ohjevähittäishinnasta.
Virallisen Wordfast-koulutuksen suorittaneet käyttäjät saavat henkilökohtaisesta lisenssistä 25 % alennuksen.
Koulutus
Wordfastin verkkosivuilla on luettelo pätevistä Wordfast-kouluttajista maittain listattuina.
Suomessa Wordfast-koulutuksia järjestää esimerkiksi Suomen kääntäjien ja tulkkien liitto ry (SKTL). Koulutusten ajankohdista on tietoa SKTL:n verkkosivuilla. Koulutuksia järjestää myös Käännösalan asiantuntijat KAJ ry, jonka verkkosivuilla on niistä tarkempia tietoja.
Ola Johansson
Ola Johansson (s. 2. huhtikuuta 1957) on ruotsalainen jääpalloilija. Hän pelasi 117 maaottelua tehden niissä 62 maalia ja kuului Ruotsin maajoukkueeseen sen voittaessa kolme ensimmäistä maailmanmestaruuttaan vuosina 1981, 1983 ja 1987. Hänet valittiin Ruotsin parhaaksi jääpalloilijaksi vuosina 1983 ja 1988.
George Hearn
George Hearn (s. 18. kesäkuuta 1934 St. Louis, Missouri) on pääasiassa Broadwaylla esiintynyt yhdysvaltalainen näyttelijä ja laulaja. Hän esiintyi muun muassa musikaaleissa Sweeney Todd ja Lainahöyhenissä. Jälkimmäisessä hän loi Albin-hahmon, joka esitti kappaleen "I Am What I Am". Hearn voitti muun muassa kaksi Tony-palkintoa (1984, 1995) ja Primetime Emmy -palkinnon (1985). Vuonna 2007 hänet otettiin American Theatre Hall of Fameen. Hänellä on ollut myös elokuvarooleja, esimerkiksi trillerissä Pahan oma (1997).
Vuodesta 1985 Hearn on ollut naimisissa Leslie Simonsin kanssa. Hänen aiempiin puolisoihinsa oli lukeutunut Dixie Carter, ja hän seurusteli myös Betsy Joslynin kanssa. Hänellä on lapsia.
Kōhei Shimizu
Kōhei Shimizu (s. 25. tammikuuta 1989) on japanilainen hiihtäjä.
Shimizu on kilpaillut maailmancupissa vuodesta 2010 lähtien. Hänen paras henkilökohtainen sijoituksensa on 37. sija Drammenin 15 kilometrin kilpailusta 2011.
Shimizu oli Aasian kisoissa 2011 neljäs sekä sprintissä että 10 kilometrillä ja oli mukana maansa hopeaa voittaneessa viestijoukkueessa. Hän osallistui samana vuonna MM-kisoihin, joissa hän sijoittui 15 kilometrillä 28:nneksi, parisprintissä viidenneksitoista ja hiihti Japanin kuudentena olleessa viestijoukkueessa.
Componenta
Componenta Oyj on suomalainen valettujen ja koneistettujen metallikomponenttien sopimusvalmistaja. Yhtiön asiakaskuntaa ovat tyypillisesti ajoneuvojen, koneiden ja laitteiden valmistajat. Componentan osake on listattu Nasdaq Helsingissä.
pienoiskuva|Componentan yksiköt Suomessa. Yhtiöllä on rautavalimot Porissa ja Karkkilassa, koneistuspalvelut Jyväskylässä, Härmässä, Kurikassa ja Sastamalassa sekä materiaalipalvelut (levypalvelu, hydrauliikkaputkien valmistus ja takomo) Jyväskylässä ja Leppävedellä. Vuonna 2020 yritys työllisti noin 590 henkilöä. .
Historia
Componentan historia ulottuu vuoteen 1820, jolloin Högforsin ruukki perustettiin Karkkilaan. Toinen 1800-luvun merkkipaalu on Porin konepajan valimon perustaminen vuonna 1858. Raudanvalmistus päättyi Högforssissa vuonna 1916, mutta Componentan valimotoiminta jatkuu siellä edelleen, Componenta Castings Oy nimellä 1.1.2020 alkaen. Högfors on Suomen vanhin edelleen toiminnassa oleva valimo.
Rauta- ja Metallivalimo Suomi (1918–1974)
Matti Lehtonen perusti yrityksensä Rauta- ja Metallivalimo Suomi Helsinkiin vuonna 1918. Yritys syntyi, kun eräs Helsingin suurimmista valimoista, Helsingin Valimo Oy, lopetti toimintansa, ja Lehtonen osti sen rahoittajaksi saamansa liikemies Vihtori Tolskan kanssa. Marraskuussa 1918 merkittiin kaupparekisteriin toiminimi Rauta- ja Metallivalimo Suomi, Tolska & Lehtonen. Vuonna 1922 Lehtonen osti Tolskan osuuden, ja nimen loppuosa jäi pois käytöstä. Lehtonen nimitti uuden yhtiön konttoristiksi 18-vuotiaan poikansa Bernhard Matias Lehtosen.
Rauta- ja Metallivalimo Suomi sai uusia asiakkaita Lehtosen metallialalla toimivien kontaktien kautta. Asiakkaita olivat esimerkiksi Helsingin kaupunki ja Arabian tehtaat, mutta merkittävin asiakas ensimmäisen toimintavuosikymmenen aikana oli Malmilla sijainnut Maanviljelyskonetehdas Oy, jonka valmistamiin maatalouskoneisiin yhtiö toimitti valurautaiset runko-osat. Lehtonen osti aiemmin Fleminginkadulla ja sen jälkeen Kirstinkadulla toimineelle yhtiölleen uudet tilat Elimäenkadulta, ja vuonna 1931 sinne valmistui oma tehdasrakennus. Valimo selviytyi hyvin 1930-luvun alun pulakaudesta vakituisten asiakkaidensa, esimerkiksi tamperelaisen Lokomo Oy:n, ansiosta. Pulakaudem jälkeisenä voimakkaan nousun aikana myös Rauta- ja Metallivalimo Suomi kasvoi. Se toimitti muun muassa puimakoneiden osia, kumitehtaan koneiden osia ja teki siihen asti kappalepainoltaan suurimmat valunsa, kuusi kappaletta 8 tonnin painoisia selluloosatehtaan patoja.
Vuonna 1937 yhtiöllä oli toistasataa työntekijää ja sen yhtiön tuotteet saivat tunnustusta hyvästä laadusta Pariisin maailmannäyttelyssä hopeisella mitalilla. Matti Lehtonen kuoli 70-vuotiaana vuonna 1939 ja hänen työtään Rauta- ja Metallivalimo Suomessa jatkoi Bernhard Matias Lehtonen. Sotavuosina valimossa valmistettiin mm. käsikranaatteja ja putki- ja polkumiinoja, ja sodan jälkeen sotakorvauksena Neuvostoliitolle valurautapyöriä. Talvi- ja jatkosodan jälkeen työntekijöiden määrä nousi yli kahteen sataan.
Suomivalimo Oy (1975–1999)
Vuonna 1973 toimitusjohtajana aloitti Yrjö M. Lehtonen. Vuonna 1975 Yhtiö muutti Iisalmeen ja vaihtoi nimekseen Suomivalimo. Helsingin valimo lakkautettiin vuonna 1977 ja vuonna 1984 ostettiin pumppuvalmistaja Tekno-Montan ja Niemisen Valimo sekä Partekilta Iisalmen konepaja. Vuonna 1985 ostettiin Satakunnan Valu sekä Karkkilan Högforsin Valimo, seuraavana vuonna Santasalo-Vaihteet, joka jatkoi toimintaansa itsenäisenä osakeyhtiönä.
Vuonna 1987 Heikki Lehtonen aloitti Santasalo-Vaihteiden toimitusjohtajana. Vuonna 1988 ostettiin porilainen Rosenlew valimo ja Santasalo-Vaihteet listautui. Suvulle jäi 77 prosenttia yrityksen osakkeista.
Vuonna 1990 hankittiin ruotsalainen Främmestadin konepaja. JOT-Yhtiöiden toimitusjohtajaksi nimitettiin Antti Lehtonen ja Santasalo-Vaihteet siirtyi Heikki Lehtosen omistukseen. 1990-luvun alun lamavuodet eivät olleet helppoja Lehtosten perheyritykselle. 1990-luvun aikana Suomivalimo Oy toimi nimellä JOT-Yhtiöt Oy, JOT Components Oy, Santasalo-Vaihteet Oy ja Santasalo-JOT Oy.
Vuonna 1993 Santasalo-Vaihteet osti JOT-Yhtiöt Oy:n ja yhtiön nimeksi tuli Santasalo-JOT. Heikki Lehtonen oli sekä pääomistaja että johtaja. Vuonna 1999 Santasalo-Vaihteet myytiin Metsolle ja yhtö alkoi keskittyä valimotoimintaan.
Componenta (1999–)
Vuonna 1999 Santasalo-JOT konsernin nimeksi tuli Componenta, ja vuonna 2000 yhtiö listautui Helsingin Pörssiin valimoliiketoimintaan keskittyvänä yhtiönä.
Componentan ulkomaan toiminnot laajenivat edelleen 2000-luvun puolivälissä, kun konserni hankki enemmistön hollantilaisen valimoyrityksen De Globen ja turkkilaisen rauta- ja alumiinivalukomponentteja valmistavan Döktas Dökümcüük Ticaret ve Sanayin osakkeista. Hollannin ja Turkin kauppojen myötä Componentasta tuli vuonna 2006 Euroopan toiseksi suurin itsenäinen valukomponenttiyritys. Henkilöstöä oli tuolloin 5250, joista 22 prosenttia Suomessa.
Syksyllä 2016 Componenta ilmoitti Hollannin toimintojen konkurssiin hakeutumisesta sekä konsernin Suomen ja Ruotsin toiminnoissa käynnistyvistä yrityssaneerausmenettelyistä.
Vuonna 2017 Componenta myi Turkin toimintonsa. Componenta-konsernin liiketoimintaan kuuluivat valimoliiketoiminnot Porissa ja Karkkilassa, Ruotsissa sillä oli Främmestadin konepaja. Konsernissa työskenteli yhteensä noin 660 työntekijää.
Elokuussa 2019 Componenta osti Komas Oy:n ja kasvoi kaupan myötä Suomen johtavaksi metallikomponenttien valmistajaksi. Komas Oy:n historia ulottuu vuonna 1926 Jyväskylässä perustettuun Valtion Kivääritehtaaseen. Vuonna 2018 Komas työllisti Jyväskylässä ja Laukaassa 175 ihmistä. Componentan Ruotsin tytäryhtiö Främmestad AB hakeutui konkurssiin syyskuussa 2019.
Tuotteet
Componenta toimittaa valettuja ja koneistettuja komponentteja. Sen asiakkaat ovat globaaleja ajoneuvo-, kone- ja laitevalmistajia.
Osake ja omistajat
Componentan viisi suurinta osakkeenomistajaa (tilanne 31.3.2021).
Musiikkiuutisia
Musiikkiuutisia on Jonathan Lethemin vuonna 1994 ilmestynyt romaani. Teoksen on suomentanut Ville Keynäs.
Isabel Preysler
pienoiskuva|Isabel Preysler María Isabel Preysler Arrastía (s. 18. helmikuuta 1951) on filippiiniläinen toimittaja ja juontaja.
Ura
Nuoruudessaan Preysler oli malli ja hän osallistui kauneuskilpailuihin ja hyväntekeväisyystapahtumiin, joista muutamasta hän voitti tittelin. Ollessaan 18-vuotias, Preysler muutti tätinsä ja setänsä luokse Madridiin, Espanjaan opiskellakseen Mary Ward Collegessa, Espanjan irlantilaiskatolilaisessa yliopistossa, missä hän opiskeli kirjanpitoa.
Preysler aloitti uransa toimittajana espanjalaisessa ¡Hola!-lehdessä ja hänen ensimmäinen haastateltavansa oli Julio Iglesias. Vuonna 1984 Preysler juonsi espanjalaista lifestyle-ohjelmaa "Hoy en Casa" ja on sittemmin juontanut muitakin tv-ohjelmia. Vuonna 2001 Preysler oli Walesin prinssi Charlesin kunniavieraana avaamassa tämän espanjalaista puutarhaa Englannissa. Kolme vuotta myöhemmin, vuonna 2004, hän toimi David ja Victoria Beckhamin tervetulojuhlien juontajana omassa talossaan. Preysleristä ja Victoriasta tuli läheisiä ystäviä ja heidät kuvattiin usein yhdessä ostoksilla Madridissa.
¡Hola!-lehden lukijat äänestivät vuosina 1991, 2002 ja 2006 Preyslerin Espanjan tyylikkäimmäksi ja parhaiten pukeutuvaksi naiseksi.
Yksityiselämä
Vuonna 1970 Preysler esiteltiin laulaja Julio Iglesiakselle, joka oli juuri solminut levytyssopimuksen. Seitsemää kuukautta myöhemmin, 29. tammikuuta 1971, pari vihittiin. He olivat naimisissa seitsemän vuotta ja he saivat kolme lasta, Chabeli Iglesias, Julio Iglesias Jr. ja Enrique Iglesias. Pari kuitenkin erosi vuonna 1979.
Preysler meni naimisiin Carlos Falcón kanssa vuonna 1980. He saivat yhteisen tyttären, Tamara Falcón, mutta erosivat pian. Myöhemmin Preysler meni naimisiin Espanjan entisen valtiovarainministerin, Miguel Boyerin, kanssa ja saivat lapsen, Ana Boyerin.
Vihreä piste
thumb|200px|Vihreä piste -merkki Vihreä piste on melko laajalti Euroopassa käytetty ympäristömerkki, joka kuvaa tuotteen pakkaajan kuuluvan maansa hyötykäyttöjärjestelmään. Suomessa PYR-merkki on korvannut Vihreä piste -merkin.
Säynäväjärvi
Säynäväjärvi on Pirkanmaalla Ylöjärvellä Kyöstilän kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 7,3 hehtaaria ja se on 400 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,2 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 115,5 metriä mpy.
Kohmalanjärvi
Kohmalanjärvi on Pirkanmaalla Ylöjärvellä Ylisten kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 6,2 hehtaaria ja se on 450 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 96,2 metriä mpy.
Joe Foster
Joe Foster (s. 1976) on Melbournesta kotoisin oleva australialainen homopornonäyttelijä, joka on esiintynyt sekä top- että bottom-rooleissa. Hän on 173-senttinen. Hän on voittanut GayVN-palkinnon (Gay Performer of the Year) ja ollut lisäksi ehdolla Grabby-palkinnon saajaksi. Hän on työskennellyt mallina Falcon Studiosilla.
Stefano Delle Chiaie
thumb|Stefano Delle Chiaie vuonna 1975. Stefano Delle Chiaie (13. syyskuuta 1936 Caserta – 10. syyskuuta 2019 Rooma) oli italialainen uusfasisti ja fasistisen Avanguardia Nazionale -järjestön perustaja. Delle Chiaie oli yksi monista, joita epäiltiin osallisuudesta 12. joulukuuta 1969 tapahtuneeseen Piazza Fontanan pommi-iskuun. Hän sai ystävänsä Mario Merlinon soluttautumaan Pietro Valpredan perustamaan anarkistiryhmään. Tarkoituksena oli kerätä tietoja, joiden avulla poliisi voisi myöhemmin ”todistaa” Valpredan syylliseksi pommi-iskuun. Tämä suunnitelma ei täysin onnistunut, sillä Delle Chiaie joutui 17. joulukuuta itsekin epäiltyjen listalle ja katsoi parhaaksi paeta Etelä-Amerikkaan 21. joulukuuta, yhdeksän päivää pommi-iskun jälkeen. Hänet pidätettiin vasta 23. maaliskuuta 1987 Caracasissa ja luovutettiin Italiaan, jossa oikeus 20. helmikuuta 1989 totesi hänet syyttömäksi.
Maksim Kitsyn
Maksim Aleksejevitš Kitsyn (, s. 24. joulukuuta 1991 Novokuznetsk, Venäjän SFNT, Neuvostoliitto) on venäläinen jääkiekkoilija, joka pelaa NHL-joukkue Los Angeles Kingsin organisaatiossa. Hän pelannee lähinnä AHL-joukkue Ontario Reignissa, mutta Kitsyn on pelannut suurimman osan kaudesta 2015–2016 ECHL-joukkue Manchester Monarchsissa. Isokokoinen Kitsyn on pelipaikaltaan vasen laitahyökkääjä. Häntä on luonnehdittu pelityyliltään voimahyökkääjäksi ja verrattu juniorina taitotasoltaan myös Jevgeni Malkiniin. Kitsyn laukoo oikealta.
Seuraura
Kitsyn on Metallurg Novokuznetskin kasvatti. Hän pelasi jo 16-vuotiaana KHL:ssä kaudella 2008–2009 ja teki 31 runkosarjaottelussa tehot 5+2=7. Kitsyn palkittiin liigan syyskuun 2008 kuukauden tulokkaana. Toisella kaudellaan 2009–2010 hän teki KHL:ssä 21 runkosarjaottelussa tehot 1+1=2. Kitsyn pelasi ison osan kaudestaan Kuznetskije Medvedissa, Venäjän nuorten sarja MHL:ssä. Hän voitti koko sarjan pudotuspelien piste-, maali- ja syöttöpörssin tehoilla 9+12=21. Medvedi eteni MHL:n finaaleihin, mutta Harlamov Cupin vei kuitenkin Stalnyje Lisy Magnitogorsk otteluvoitoin 3–1.
Los Angeles Kings varasi Kitsynin kuudennella kierroksella 158. pelaajana NHL:n varaustilaisuudessa 2010. Samana kesänä myös OHL-joukkue Mississauga St. Michael's Majors varasi hänet 17. pelaajana CHL:n varaustilaisuudessa. Kauden 2010–2011 Kitsyn aloitti Metallurg Novokuznetskissa, jossa hän teki 18 ottelussa tehot 3+4=7. Kitsyn siirtyi alle 20-vuotiaiden MM-kilpailujen jälkeen loppukaudeksi St. Michael's Majorsiin, OHL:ään. Hän osallistui Majorsin kanssa myös Memorial Cupiin, jota joukkue isännöi. Kitsyn jakoi turnauksessa Majorsin sisäisen tehotilaston voiton neljän muun pelaajan kanssa lukemalla +3. Kaudella 2011–2012 hän pelasi taas Novokuznetskissa, jossa Kitsyn pelasi loukkaantumisten takia varsin repaleisen kauden tehden 32 runkosarjaottelussa tehot 1+2=3. Hän haki kauden aikana vauhtia myös VHL-seura Jermak Angarskista ja MHL:n Kuznetskije Medvedistä.
Kaudeksi 2012–2013 Kitsyn siirtyi Torpedo Nižni Novgorodiin. Hän pelasi rikkonaisen kauden aikana joukkueessa kuitenkin vain kahdeksan runkosarja- ja yhden Nadežda Cupin ottelun ilman tehopisteitä ja vietti suurimman osan kaudestaan VHL-joukkue HK Sarovissa. Kitsyn jakoi kevään 2013 pudotuspeleissä joukkueen sisäisen tehotilaston voiton Daniil Stalnovin kanssa lukemalla +3.
Heinäkuussa 2013 Kitsyn teki kolmivuotisen tulokassopimuksen Los Angeles Kingsin kanssa. Hän aloitti kauden 2013–2014 AHL-joukkue Manchester Monarchsin vahvuudessa. Kitsyn pelasi siellä 20 ottelua tehopistein 3+1=4, kunnes hän siirtyi tammikuussa 2014 ECHL-joukkue Ontario Reignin vahvuuteen. Kitsyn vietti siellä loppukauden. Syksyn 2014 harjoitusleirin päätteeksi Kings lähetti hänet taas ensin Monarchsiin, mutta aivan kauden 2014–2015 kynnyksellä Kitsyn siirtyi edelleen Reignin vahvuuteen. Hän pelasi joukkueessa lähes koko kauden ja oli Reignin kolmanneksi paras maalintekijä 26 osumallaan. Otteluita Monarchsissa kertyi seitsemän.
Kaudella 2015–2016 Kingsin farmijoukkueiden paikat vaihtuivat, kun Ontario Reign nostettiin AHL:ään ja Manchester Monarchs siirtyi pelaamaan ECHL:ään. Kitsyn aloitti kautensa Monarchsissa, josta hänet nostetiin seuraavan kerran AHL:ään vasta helmikuussa 2016.
Maajoukkueura
Kitsyn pelasi alle 20-vuotiaiden MM-kilpailuissa vuosina 2010 ja 2011, joista jälkimmäinen turnaus päättyi maailmanmestaruuteen. Kitsyn oli viidellä osumallaan Venäjän paras maalintekijä.
Kitsyn pelasi myös alle 18-vuotiaiden MM-kilpailuissa vuonna 2009, jolloin hän voitti hopeaa. Kitsyn pelasi myös alle 18-vuotiaiden Ivan Hlinkan muistoturnauksessa vuonna 2008, jolloin hän voitti hopeaa. Kitsyn pelasi myös World U-17 Hockey Challengessa vuonna 2008 sekä samana vuonna alle 19-vuotiaiden World Junior A Challengessa.
Muuta
Kitsynin isoveli Kirill pelaa Venäjän kolmanneksi korkeimmalla sarjatasolla RHL-liigan HK Tambovissa ja hän edusti juniorimaajoukkueissa Kazakstania. Veljesten isä Aleksei Kitsyn pelasi omalla urallaan puolustajana pääsarjatasolla Dinamo Moskovassa ja Metallurg Novokutznetskissa.
Kolmetoista syytä (televisiosarja)
Kolmetoista syytä on yhdysvaltalainen televisiosarja, jonka on luonut Brian Yorkey. Se perustuu Jay Asherin samannimiseen romaaniin vuodelta 2007. Sarjan ensimmäinen kausi julkaistiin Netflixissä 31. maaliskuuta 2017. Kolmetoista syytä kertoo ystävänsä itsemurhasta toipuvasta lukiolaispojasta, joka saa laatikollisen äänikasetteja liittyen ystävänsä kuolemaan. Kolmetoista syytä sai positiivisen vastaanoton niin kriitikoilta kuin myös katsojilta, jotka kehuivat sarjan tapaa kuvata aihetta sekä sarjan henkilöitä.
Alun perin romaanista oli tarkoitus tehdä elokuva, jonka olisi tuottanut Universal Studios ja jonka pääosaa olisi esittänyt Selena Gomez. Netflix kuitenkin hankki kirjan oikeudet vuonna 2015 ja siirsi idean televisiosarjaksi. Gomez toimi vastaavana tuottajana.
Sarjan toinen tuotantokausi julkaistiin Netflixissä 18. toukokuuta 2018, kolmas tuotantokausi 23. elokuuta 2019 ja neljäs tuotantokausi 5. kesäkuuta 2020.
Mosby
Mosby voi tarkoittaa:
Filellínon
Filellínon (, ”Filhelleenien katu”) on katu Ateenan keskustassa Kreikassa. Se saa alkunsa Sýntagma-aukiolta ja päättyy Vasilíssis Amalías -valtakadulle.
Katu on rakennettu 1800-luvulla ja omistettu Kreikan vapaussotaan osallistuneille filhelleeneille. Katu on lyhyt, mutta Ateenan vanhan ydinkeskustan keskeisimpiä katuja. Filellínon-katuun päättyy muun muassa lännestä tuleva Ermoú-katu. Kadun varrella sijaitsevat Sýntagma-aukion lisäksi myös muun muassa nykyinen venäläisortodoksinen Pyhän Kolminaisuuden kirkko (Sotíra Lykodímou) sekä anglikaaninen Pyhän Paavalin kirkko (Saint Paul).
Keishin Yoshida
Keishin Yoshida (s. 12. tammikuuta 1987 Otoineppu) on japanilainen hiihtäjä.
Yoshida on kilpaillut maailmancupissa vuodesta 2006 lähtien. Kymmenen parhaan joukkoon hän sijoittui ensimmäisen kerran oltuaan kymmenes Ulricahamnin 15 kilometrin vapaan hiihtotavan kilpailussa tammikuussa 2017. Parhaimmillaan hän on sijoittunut kuudenneksi Pyeongchangin yhdistelmäkilpailussa helmikuussa 2017.
Yoshida saavutti nuorten MM-kilpailuissa hopeaa 10 kilometrin vapaan hiihtotavan kilpailussa 2005. Universiadeissa hän sai viestihopeaa 2009. Hän voitti Aasian kisoissa 2011 neljä mitalia, joista kaksi oli kultaisia, yksi hopeinen ja yksi pronssinen. Hän kilpaili samana vuonna MM-kisoissa, joissa hän oli 30 kilometrillä 42:s, 15 kilometrin matkalla 12:s, 50 kilometrillä 36:s ja hiihti maansa kuudenneksi sijoittuneessa viestijoukkueessa. Val di Fiemmen MM-kilpailuissa 2013 hän oli yhdistelmäkilpailussa 22:s, 50 kilometrillä 12:s ja viestissä kahdeksas. Sotšin olympialaisissa 2014 hän oli viestissä kuudestoista. Falunin MM-kilpailuissa 2015 hän sijoittui 50 kilometrillä 17:nneksi, yhdistelmäkilpailussa 20:nneksi ja viestissä 12:nneksi. Lahden MM-kilpailuissa 2017 hän oli yhdistelmäkilpailussa kahdestoista ja 50 kilometrillä 20:s. Pyeongchangin olympialaisissa 2018 hän sijoittui 15 kilometrillä 13:nneksi, yhdistelmäkilpailussa 25:nneksi ja 50 kilometrillä 23:nneksi.
Tärkeintä on olla aito
Tärkeintä on olla aito on vuonna 2002 ensi-iltansa saanut brittiläinen elokuva, joka perustuu Oscar Wilden samannimiseen näytelmään. Elokuvan on ohjannut Oliver Parker, ja siinä näyttelevät muun muassa Colin Firth, Rupert Everett, Frances O’Connor, Reese Witherspoon, Judi Dench ja Tom Wilkinson.
Dionysíou Areopagítou
Dionysíou Areopagítou (, ”Dionysios Areopagitan katu”) on katu Ateenan keskustassa Kreikassa. Se sijaitsee Akrópolin kaupunginosassa ja kulkee Akropolis-kukkulan eteläpuolitse.
Dionysíou Areopagítou -katu valmistui nykyiselle paikalleen vuonna 1955. Tätä ennen se kulki pohjoisempana lähempänä Akropolista. Katu on omistettu Dionysios Areopagitalle, joka oli Apostolien tekojen mukaan ensimmäinen kristityksi kääntynyt ateenalainen. Dionysíou Areopagítou -katu saa alkunsa Vasilíssis Amalías -valtakadulta Hadrianuksen kaaren läheltä ja muuttuu Akropoliin lounaispuolella Apostólou Pávlou -kaduksi. Katu oli aiemmin autoliikenteen käytössä ja hyvin vilkkaasti liikennöity. Se uusittiin ja muutettiin kokonaisuudessaan kävelykaduksi tekemällä siitä osa Akropoliin ympäristön arkeologista kävelyaluetta Ateenan olympialaisten alla vuosina 2000–2002.
Prinssi Edwardin saaren parlamentti
Prinssi Edwardin saaren parlamentti on provinssitason lainsäädäntöelin Prinssi Edwardin saarella. Siihen kuuluu 27 edustajaa, mikä tekee siitä Kanadan pienimmän provinssitason parlamentin. Parlamentin tehtävä on säätää lakeja provinssin tasolla.
Provinssin parlamentti on perustettu 7. heinäkuuta 1773, jolloin paikallisten asukkaiden valitsemat edustajat tapasivat Charlottetownissa. Aluksi parlamentti oli kaksikamarinen. .
Suurin osa parlamenttityöstä tehdään kahdeksassa komiteassa.
Viimeisimmät vaalit pidettiin 2019 ja suuremmaksi puolueeksi nousi progressiivinen konservatiivipuolue.
pienoiskuva|Puhemiehen tuoli ja sauva.
Einsiedelnin luostari
pienoiskuva|Luostarikirkon pääsisäänkäynti. pienoiskuva|Einsiedelnin luostari pienoiskuva|Einsiedelnin luostari (2005).
Einsiedelnin luostari luostari- ja katedraalikirkkoineen on benediktiiniläisluostari Einsiedelnin kylässä, Schwyzin kantonissa, Sveitsissä. Luostari on pyhiinvaelluskohde, ja se on tärkeä etappi pyhän Jaakobin pyhiinvaellusreitillä. Luostarikirkon armonkappelissa oleva Musta madonna on yksi Euroopan suosituimmista pyhiinvaelluskohteista.
Luostariyhteisöön kuuluu noin 70 jäsentä, iältään 25–90 vuotta. Luostari ei ole osa hiippakuntaa, vaan sillä on eksemptio alueellisena luostarina. Näin ollen luostarin apotin esimies on paavi.
Perustamisestaan vuodesta 1130 lähtien myös Würenlosissa, Zürichin länsipuolella sijaitseva benediktiiniläisnunnaluostari Fahr on kuulunut Einsiedelnin luostariin. Näin ollen Einsiedelnin luostarin apotti, vuodesta 2013 alkaen Urban Federer, on myös Fahrin luostarin apotti. Yhdessä nämä kaksi luostaria muodostavat benediktiiniläisluostarikunnan, maailman ainoan kaksoisluostarin, jossa on sekä miehiä että naisia.
Historia
Vuonna 835 benediktiinimunkki Meinrad muutti Reichenaun saarelta erakoksi tähän paikkaan. Hänen esimerkkiään seurasi myöhemmin lisää erakoita. Näiden joukossa oli Benno, joka oli ollut lyhyen aikaa piispana Metzissä. Vuonna 934 Strasbourgin entinen rovasti Eberhard perusti paikalle kirkon ja benediktiiniläisluostarin, johon erakot liittyivät. Saksan kuningas Otto I Suuri vahvisti perustetun luostarin aseman v. 947 ja lahjoitti sille maa-alueita, kuten tuolloin oli aatelisten tapana tehdä. Otto I Suuren lahjoitukseen kuului myös Ufnaun saari, joka kuului Säckingenin nunnaluostarille. Säckingen sai puolestaan korvaukseksi muuta omaisuutta. Lisäksi Einsiedelnin luostarille annettiin oikeus valita apottinsa itsenäisesti sekä koskemattomuus.
Kun ensimmäinen luostari paloi vuonna 1029, sen tilalle rakennettiin 1031–1039 kryptalla varustettu kolmilaivainen basilika, joka määritti myöhemmän barokkisen kirkon muodon. Uuden rakennuksen perustuskivi asetettiin 10. toukokuuta 1031. Toinen basilika rakennettiin 1230.
Keisari Henrik II lahjoitti 1018 luostarin käyttöön  229 km² kokoisen alueen. Luostarille annettiin myös suojelija, joka edusti sitä oikeudellisissa kysymyksissä. Lopulta nämä tuottoisat suojelijan oikeudet siirtyivät Habsburgeille.
Vuodesta 1114 lähtien tunnetaan luostarilla olleen Schwyzin kantonin kanssa rajakiistoja, jotka hovioikeudessa  ratkaistiin yleensä aina luostarin eduksi. Vuonna 1308 kuningas Albrekt I kuoleman jälkeen kiistat kasvoivat jälleen merkittävästi. Vuonna 1314 Schwyzin maanviljelijät valtasivat ja ryöstivät luostarin. Tämän vuoksi Itävallan herttua Leopold I, joka tuolloin oli Einsiedelnin suojelija, hyökkäsi sveitsiläisiä vastaan mutta hävisi heille 1315 kuuluisassa Morgartenin taistelussa. Riidat voitiin sopia vasta ​​vuonna 1350, mutta luostari menetti tuolloin huomattavan osan maaomaisuudestaan.
Tulipalon jälkeen 1465 alempi luostarikirkko holvattiin mutta se paloi uudestaan 1509 ja 1577.
Uskonpuhdistaja Huldrych Zwingli oli 1516–1518 pappina luostarissa, jossa hän kohtasi katolisen luostarielämän epäkohtia. Uskonpuhdistus vaikutti luostariin niin, että viimeinen munkki jätti luostarin vuonna 1525 ja  20. heinäkuuta 1526 joutui luostarin apotti eroamaan. Sveitsiläiset kutsuivat uudeksi apotiksi Ludwig II:n Wartenseeltä, jonka paavi kuitenkin tunnusti lailliseksi vasta 1533. Hän otti luostariin ensimmäiset aatelista alkuperää olleet munkit, ja siten elvytti sen uudestaan​​.
Kun ranskalaiset toukokuussa 1798 saapuivat Einsiedelniin, luostarin asukkaat pakenivat. Valloittajat tuhosivat armonkappelin mutta munkit saivat kuitenkin pelastettua Jumalanäidin armonkuvan. Saman vuoden syyskuun 17. päivänä julistettiin tyhjillään oleva luostari valtion omaisuudeksi. Napoleonin ns. mediaatioakti palautti luostarin takaisin munkeille helmikuun 19. päivänä 1803. Armonkappeli rakennettiin 1815–1817 uudelleen käyttäen vanhasta kappelista säästyneitä rakennusaineita.
Pyhiinvaellus
Tiedetään, että 1300-luvulta lähtien on Einsiedelniin tehty mariaanisia pyhiinvaellusmatkoja. Myöhäiskeskiajalla pyhiinvaeltajia tuli Pohjois-Saksasta ja Alankomaista asti. Uskonpuhdistuksen aikana pyhiinvaeltajien määrä väheni, mutta 1600-luvun toiselta puoliskolta lähtien on Einsiedeln ollut Sveitsin katolilaisuuden uskonollinen keskus.
Einsiedelnin Jumalanäiti
pienoiskuva|Einsiedelnin musta madonna pienoiskuva|Einsiedelnin Mustan madonnan edessä polvillaan oleva aatelismies (1781). Einsiedelnin Musta madonna -patsas on myöhäisgoottilainen Marian patsas 1400-luvun lopulta. Se korvasi alkuperäisen, vuonna 1465 tulipalossa tuhoutuneen patsaan. Madonnan musta väri johtui patsaan edessä palaneiden kynttilöiden ja lamppujen noesta. Kun patsas restauroitiin Itävallassa vuonna 1803, palautti taiteilija patsaan alkuperäisen värin ja maalasi sen jälleen ihonväriseksi. Vierailijat olivat hyvin tyytymättömiä muutokseen ja niin Madonna maalattiin takaisin mustaksi.
1600-luvun alussa patsas sai ylleen espanjalaisen, kellomaisen viittansa. Viittaa vaihdetaan kirkkovuoden aikana.
Enkeleiden pyhittämislegenda
Legendan mukaan Kristus pyhitti enkeleiden ja pyhimysten saattelemana kappelin 14. syyskuuta 948. Tästä päivästä tuli tärkeä pyhiinvaelluspäivä ja useimmat pyhiinvaeltajat vierailevat enkeleiden pyhittämisjuhlassa. Syyskuun 14:nnen osuessa sunnuntaille vietetään 14-päiväinen Suuri Enkelien Pyhittämisjuhla, ja esimerkiksi vuonna 1466 myytiin juhlassa noin 150 000 pyhiinvaellusmerkkiä.
Luostarirakennukset
Barokkityylistä umpipihan muodostavaa luostarirakennusta alettiin rakentaa vuonna 1703, kun apotti Maurus von Roll laski uuden luostarin peruskiven einsiedelniläisen maallikkoveljen, Vorarlbergin koulukuntaan kuuluneen arkkitehti Caspar Moosbruggerin suunnitelmien toteuttamiseksi.
Vuonna 2012 Schwyzin kantonin kansanäänestyksessä hyväksyttiin "sitoutuminen Einsiedelnin luostarin restaurointitöihin": kantoni sitoutui antamaan yli kahdeksan miljoonan frangin lainan vuosina 2013–2022 tehtäviä kunnostustöitä varten.
Luostarin kirjasto
vasen|pienoiskuva|Luostarin kirjasto Kirjasto perustettiin vuonna 934. Luostarissa oli 900-luvun lopulla oma kirjoituskoulu. Säilyneistä käsikirjoituksista 64 on tältä kaudella. Oman kirjapainon luostari sai vuonna 1664 ja vuoteen 1798 mennessä oli julkaistu tuhat kirjaa. Kirjasto oli pitkään rakennuksen kellareissa, missä se selvisi vahingoittumatta lukuisista luostarin tulipaloista. Vuonna 1602 rakennettiin erillinen kirjastorakennus apotti Augustin I. Hofmannin vaikutuksesta. Suuri barokkisali rakennettiin vuosina 1738–1740. Viimeksi kirjasto restauroitiin vuonna 1998.
Luostarin kirjastossa on paljon antiikkisia kirjoja. Kokoelma kattaa 230 000 painettua kirjaa, 1 230 käsikirjoitusta sekä 1 040 nidottua inkunaabelia sekä varhaisia painoksia. Vuosittain kokoelma kasvaa 500–800 kirjalla.
Hevostalli
pienoiskuva|vasen|Talli, kuvattuna idästä päin Vuonna 1765 rakennetussa barokkityylisessä tallirakennuksessa on Euroopan vanhin siittola, joka sai alkunsa 1400-luvulla. Siellä kasvatetut Cavalli della Madonna -rotuiset hevoset ovat lämminverisiä. Ensimmäinen käsinkirjoitettu viite hevosten jalostamisesta löytyy kuningas Henrik IV:n tuomioista vuodelta 1064. Euroopan ja Sveitsin vanhimman hevosjalostuslaitoksen jatkuminen vaikuttaa olevan uhanalaista.
Luostarin toimintaa
Luostari ylläpitää kahta koulua, joista toinen on julkinen tytöille ja pojille avoin lukio, jossa ylioppilaaksi opiskelevat nuoret voivat asua sisäoppilaitoksessa.
Koulun päättäneet entiset oppilaat perustivat vuonna 2005 alumniyhdistyksen Alumni Scholae Einsidlensis. Vuonna 2013 siinä oli 670 jäsentä.
Luostarin oma teologinen seminaari ei ole julkinen teologinen instituutti, vaan opiskelijat ovat luostarin munkkeja, nunnia ja papiksi opiskelevia miehiä.
Hevossiittolan, viininviljelyn, puunjalostuksen ja runsaan kulttuuriperinnön (vanhat kirjoitukset, rakennuksen) säilyttämisen ohella luostarin kuoro on tunnettu laajalti. Se laulaa pääasiassa yksiäänisesti gregoriaanisia, liturgisia lauluja, ja sitä johti pitkään isä Roman Bannwart.
Viime vuosina luostari on ollut esillä erilaisten, luostareille innovatiivisten toimintamuotojen johdosta. Tällaisia ovat kesäisin paikan tarjoaminen nuorille miehille vapaaehtoistyöhön tai moderni, luostarin tiloissa tapahtuva aarteenmetsästys nimeltään "Monkstrail", missä osallistujat voivat tutustua Einsiedelnin munkkien maailmaan.
Luostariin kuuluvia rakennuksia
Luostariin on kuulunut sen perustamisesta lähtien myös nunnaluostari Fahr, joka yhdessä Einsiedelnin luostarin kanssa muodostaa kaksoisluostarin. Lisäksi luostari omistaa Zürichinjärvellä Ufenau-nimisen saaren ja lähellä Rapperswiliä sijaitsevan Endingenin niemen. Niemessä on vuodelta 981 peräisin olevia rakennuksia ja kapusiiniluostari.
Einsiedelnin luostari on Sveitsin suurin yksityinen maanomistaja. Se omistaa 2 140 hehtaaria maata viidessä Sveitsin kantonissa.
Myös Itävallan Vorarlbergissä, Grosser Walsertalissa, on Einsiedelnin luostarille kuuluvia kiinteistöjä. Propstei Sankt Gerold, entinen luostarirakennus, nykyinen koulutus- ja seminaarikeskus, ja Dünsin kylässä sijaitseva Pyhän Antoniuksen kirkko kuuluvat Einsiedelnin luostarille.
Loonamistonjärvi
Loonamistonjärvi on Pirkanmaalla Ylöjärvellä Ylisten kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 5,5 hehtaaria ja se on 450 metriä pitkä ja 250 metriä leveä. Järvellä on kartan mukaan yksi saari. Sen rantaviivan pituus on 1,3 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 116,8 metriä mpy.
Oscar Cantoni
Oscar Cantoni (s. 1. syyskuuta 1950 Lenno) on italialainen roomalaiskatolinen piispa. Hänet vihki papiksi Comon hiippakuntaan Teresio Ferraroni 28. kesäkuuta 1975, ja hänet nimitettiin Creman hiippakunnan johtoon 25. tammikuuta 2005. Piispaksi vihkiminen seurasi 5. maaliskuuta. Pääkonsekraattorina toimi Alessandro Maggiolini, jota avustivat Teresio Ferraroni ja Paolo Romeo. Cantoni asetettiin virkaansa 19. maaliskuuta.
Kaitijärvi (Ylöjärvi)
Kaitijärvi on Pirkanmaalla Ylöjärvellä Ylisten kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 17,1 hehtaaria ja se on 1,4 kilometriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 3,3 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 118,3 metriä mpy.
Elektrofotografia
Elektrofotografia eli xerografia on kuivaa väriä eli tooneria käyttävä valokopiointitekniikka. Sen perusperiaatteen keksi amerikkalainen fyysikko Chester Carlson 1938 unkarilaisen fyysikon Pál Selényin julkaisujen pohjalta. Menetelmälle myönnettiin patentti vuonna 1942. Tämä tekniikka otettiin käyttöön 1960-luvulla kopiokoneissa ja myöhemmin lasertulostimissa.
Toimintaperiaate
Elektrofotografiassa kuvarumpu varataan sähköisesti, jonka jälkeen kohdat kuvarummulla johon väriä ei haluta, valotetaan laserilla, joka poistaa sähkövarauksen näiltä alueilta. Kun rumpuun on muodostettu varauskuvio, siirretään väritooneri rummulle, joka kiinnittyy varauskuvion mukaisesti muodostaen kuvan rummulle. Kuva siirretään paperille paineen ja elektrostaattisen varauksen yhdistelmällä. Tavallisessa väridigipainokoneessa paperi kulkee neljän (CMYK) kuvarummun kautta muodostaen nelivärikuvan. Seuraavaksi paperi kuljetetaan kiinnitysyksikköön joka kiinnittää toonerin paperiin suurella lämmöllä.
Digipaino
Tuotantokäyttöön tarkoitetuissa digipainokoneissa on kuitenkin useita etuja ammattimaista painatusta ajatellen. Digipainokoneissa on mm. suurien värimäärien mahdollistava toonerin siirtotekniikkaa ja painoaiheen kohdistus paperille on huomattavasti parempi, jotta painotuote saadaan jälkikäsiteltyä ammattimaisesti. Lisäksi digipainokoneissa on värinhallintaan ja kuvamuodostukseen tarvittavat laitteet ja ohjelmistot. Digipainolla voidaan siis tuottaa värihallittuja laadukkaita painotuotteita. Useissa digipainokoneisa on lisäksi integroituja jälkikäsittelylaitteita joilla voidaan tuottaa esimerkiksi valmiiksi vihkonidottuja painotuotteita.
Lähteet
זירוגרפיה
Klomipramiini
Klomipramiini on ensimmäisen polven trisyklinen masennuslääke (TCA). Klomipramiini on imipramiinin johdos ja se kuuluu siten samaan lääkeaineryhmään. Lääkevalmiste tunnetaan nimellä Anafranil ja valmistaja on silloinen sveitsiläinen Geigy-yhtymä, joka on nykyään Novartis. Vuoden 1976 Pharmaca Fennica kuvailee tätä lääkeainetta muihin aikalaisinsa verrokkeihin nähden, muita voimakkaampana ja anksiolyyttiseltä teholtaan hyvänä.
Lääke on tarkoitettu ensisijaisesti masennuksen eli depression hoitoon, eri alatyypeissään. Sitä on voitu antaa laskimoon tiputuksena, jotta saataisiin mahdollisimman nopea hoitovaste. Infuusioliuokseen on voitu yhdistellä joko 5 % glukoosi tai fysiologinen (0,9 %) keittosuolaliuos. Klomipramiinilla on myös anksiolyyttisiä hoitovaikutuksia: se lieventää pelkotiloja ja ahdistuneisuutta. Näihin oireisiin klomipramiinia saatetaan määrätä. Klomipramiinin eräs käyttömerkitys on myös paniikkihäiriö, sillä lääkkeellä on ahdistuneisuutta vähentävä komponentti. Ärtyvän paksusuolen oireyhtymässä (IBS, CI) klomipramiinia voidaan käyttää kivunlievitykseen. Käyttö on mahdollista muissakin neuropaattisissa kipu- ja särkytiloissa, jollainen voi esimerkiksi olla hermovauriokipu. Lapsilla klomipramiini on saattanut tulla yökastelun eli enureesin lääkinnälliseen hoitoon, ja aivan erityisesti jos on esiintynyt myös masentuneisuutta. Normaalin annostelun rajana on esitetty 50–75 mg/vrk täysikasvuisille, lapsille ja vanhuksille 20–30 mg/vrk.
Klomipramiinilla tunnetaan lukuisia erilaisia sivuvaikutuksia, joista osa on sydämeen ja hermostoon kohdistuvia. Lääkkeen yliannostelu on vaarallista ja suurena annoksena myös jopa kuolettavaa. Klomipramiini ei mahdollisesti sovellu käytettäväksi samanaikaisesti joidenkin muiden lääkkeiden kanssa. Tällöin klomipramiinin käyttöönotosta tulee joko pidättäytyä taikka noudattaa suurta varovaisuutta. Vanhuksilla klomipramiini saattaa aiheuttaa asentohuimausta eli ortostaattista hypotoniaa, kuten muutkin trisykliset masennuslääkkeet. Samanaikaiset adrenaliini- tai noradrenaliini-tasoa lisäävät lääkitykset voivat yhteisvaikutuksena kohottaa verenpainetta.
Vahantalammi
Vahantalammi on Pirkanmaalla Ylöjärvellä Vahannan kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 2,2 hehtaaria ja se on 250 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 600 metriä.
Klomipramiini
Vasta-aiheet ja lääkkeen käyttöön liittyviä varoituksia
Klomipramiiniin liittyvät vasta-aiheet olivat samanlaiset kuin imipramiinilla (raskaus, epilepsia, glaukooma, eturauhasen liikakasvu, virtsaumpi). Lääkkeen aiheuttamat haittavaikutukset ovat yleensä olleet antikolinergisiä. Saman aikaista MAO:n estäjillä tehtyä lääkitystä ei saa olla, mistä aiheutuu serotoniinisyndrooman vaara. Serotoniinioireyhtymä saattaa johtaa kuolemaan, samaten kuin lääkkeen huomattava yliannostelu.
Vahantalammi
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Lammen vedenpinnan korkeus on 90 metriä mpy.
Suomen Saksan-instituutti
alt=|pienoiskuva|Suomen Saksan-instituutti Berliinissä sijaitsee rakennuksen kolmannessa kerroksessa. Kuva: Bernhard Ludewig Suomen Saksan-instituutti on Suomen kulttuurin, tieteen ja talouden foorumi saksankielisessä Euroopassa. Instituutti neuvoo ja verkottaa eri toimijoita sekä tarjoaa yhteistyökumppaneidensa kanssa monipuolista ohjelmaa kulttuurista kiinnostuneille.
Yleistä
Instituutin keskeinen tehtävä on luoda kohtaamisia suomen- ja saksankielisten ammattilaisten välille sekä tukea pitkäaikaista yhteistyötä ja saksalais-suomalaista dialogia. Instituutti työskentelee projektiluontoisesti taiteilijoiden ja tieteentekijöiden kanssa, joskin painopiste on uusien sisältöjen, toiminta-alueiden ja formaattien kehittelyssä yhdessä saksalaisten, itävaltalaisten, sveitsiläisten sekä suomalaisten kumppaneiden kanssa.
Vuonna 1994 perustettu instituutti on Suomen ensimmäinen saksankielisessä maassa sijaitseva kulttuuri-instituutti. Se on sekä Helsingissä pääkonttoriaan pitävän Suomen kulttuuri- ja tiedeinstituutit ry:n että EUNIC Berlinin eli Berliinin eurooppalaisten kulttuuri-instituuttien yhteisön jäsen. Instituutti toimii suomen kulttuurin, tieteen ja talouden foorumina saksankielisessä Euroopassa.
Tapahtumat
Instituutti tarjoaa yhdessä kumppaneidensa kanssa kulttuuriohjelmaa, joka esittelee suomalaisten kulttuuritapahtumien laajaa kirjoa. Tapahtumia on kaikkialla saksankielisessä Euroopassa, ja instituutti haluaa mahdollistaa erityisesti nuorten suomalaisten taiteilijoiden yhteistyöhankkeita saksankielisissä maissa.
Yhteistyössä suomalaisten ja saksankielisten tiedeorganisaatioiden, yliopistojen, korkeakoulujen ja tutkijaryhmien kanssa Suomen Saksan-instituutti järjestää eri tieteenalojen tapahtumia.
Tapahtumissa keskustellaan suomalaisesta talouselämästä kulloistenkin partnerien kanssa. Painopiste on luovassa taloudessa, taloustutkimuksessa ja innovaatioissa.
Kirjanurkkaus
Suomen Saksan-instituutin yleisölle avoimessa kirjanurkkauksessa voi työskennellä, lueskella ja lainata kirjoja kotiin. Lainattavissa on kirjallisuutta saksaksi, suomeksi sekä ruotsiksi. Valikoimassa on kauno- ja tietokirjallisuutta, lasten- ja nuortenkirjallisuutta, sarjakuvia, runoja sekä sanoma- ja aikakauslehtiä. Lisäksi kirjanurkkauksessa on internetyhteys.
Kiertonäyttelyt
Instituutin kiertonäyttelyt esittelevät suomalaista kulttuuria, yhteiskuntaa ja historiaa. Instituutti tarjoaa näyttelyitä yhteistyökumppaneidensa käyttöön.
Selena Silver
Selena Silver (s. 18. elokuuta 1979 Sydney) on australialainen pornonäyttelijä. Hän aloitti uransa vuonna 2003 ja on esiintynyt myös nimillä Selena Silvers, Selina Silver ja Selena Silva. Hän on 168-senttinen. Hän on juontanut KSEX-internetradiota ja tehnyt vuonna 2004 esiintymisen Howard Sternin show’ssa.
Silver voitti vuosina 2003 ja 2004 CAVR-palkinnot. Hän on saanut myös kolmannen CAVR-ehdokkuuden sekä lisäksi XRCO-ehdokkuuden ja kolme AVN-ehdokkuutta.
Dead by Daylight
Dead by Daylight on monelle, pääosin viidelle, pelaajalle tarkoitettu selviytymis- ja kauhupeli, jonka on kehittänyt Behaviour Digital Inc. ja julkaissut Starbreeze Studios. Peli julkaistiin 14. kesäkuuta 2016 Windowsille ja myöhemmin Xbox Onelle, PlayStation 4:lle, Nintendo Switchille ja julkaistiin 17. huhtikuuta 2020 mobiilisovelluksena. Peli on saatavilla Steam-palvelusta ja Nintendo eShopista.
Ermoú
Ermoú (, ”Hermeen katu”) on katu Ateenan keskustassa Kreikassa. Se kulkee Kerameikóksesta Sýntagma-aukiolle Thiseíon, Monastirákin ja Psyrín kaupunginosien halki.
Dead by Daylight
Pelaaminen
Pelissä on neljä selviytyjää, jotka pelaavat yhtä tappajaa vastaan. Tappajan tehtävä on uhrata kaikki selviytyjät Entitylle, ja selviytyjien tehtävä on käynnistää viisi generaattoria, avata poistumisportit ja päästä pakoon hengissä. Selviytyjät voivat pelastaa ystäviään, jos tappaja on saanut heidät kiinni.
Ermoú
Ermoú-katu rakennettiin 1800-luvulla ja se on omistettu kreikkalaisen mytologian kauppiaiden jumalalle Hermeelle. Katu on vanhan Ateenan pääkatuja ja muodostaa eteläisen sivun vanhan keskustan katukolmiossa, jonka kulmissa ovat Sýntagma- ja Omónoia-aukiot sekä Kerameikós. Kolmion muut kadut ovat Panagí Tsaldári ja Stadíou. Ermoú toimi pitkään Ateenan sisääntuloväylänä Pireuksesta päin. Kerameikóksessa Ermoú päättyy Panagí Tsaldári -katuun ja Sýntagma-aukion päässä sen länsilaidan Filellínon-katuun. Ermoún tärkeimpiä poikkikatuja ovat muun muassa Athinás ja Aiólou.
Dead by Daylight
Pelaaminen
Mikäli selviytyjät epäonnistuvat generaattoreiden korjaamisessa ja neljästä selviytyjästä kolme on jo kuollut, karttaan ilmestyy luukku (hatch), josta viimeinen elossa oleva selviytyjä voi pyrkiä pakenemaan. Tappaja voi sulkea luukun, jolloin endgame collapse käynnistyy. Tässä tilanteessa kaikki generaattorit menevät lukkoon ja poistumisportit aktivoituvat. Tällöin viimeisellä selviytyjällä on vielä mahdollisuus pyrkiä avaamaan portti ja pakenemaan.
Ermoú
Kadun itäpää Sýntagma-aukiolta Aiólou-kadulle on kävelykatua, ja se on Ateenan keskeisimpiä, suosituimpia ja kalleimpia ostoskatuja. Kadun keskellä pienellä aukiolla sijaitsee Panagía Kapnikaréan kirkko, joka on Ateenan vanhimpia. Se joutui 1800-luvulla kadun linjauksen tielle, mutta säästettiin. Monastirákissa kadun varrella sijaitsee Monastirákin aukio.
Dead by Daylight
Pelaaminen
Endgame collapse on tapahtuma, joka käynnistyy kun toinen poistumisporteista on avattu, tai tappaja on sulkenut luukun. Endgame collapsessa sekä tappajalle, että selviytyjille tulee näkyviin aikajana, jonka aikana selviytyjien tulisi päästä ulos tai tappajan tulisi saada kaikki kiinni. Mikäli ajan loppuun mennessä kartalla on vielä selviytyjiä, Entity kaappaa heidät automaattisesti.
Pelaajan joutuessaan koukkuun ensimmäistä kertaa (vaihe 1), voi tämä pyrkiä siitä omin keinoin irti. Onnistumiselle on ilman erillisiä etuja 4% mahdollisuus. Selviytyjä voi yrittää omatoimista pakoa kolmesti. Jokaisesta epäonnistuneesta yrityksestä uhrausprosessi etenee hieman. Toisen kerran koukkuun joutuessaan (vaihe 2), selviytyjä joutuu kamppailemaan hengestään Entityä vastaan. Tällöin selviytyjälle esitetään skill checkejä, joihin pelaajan tulee osua oikeaan aikaan. Jokainen epäonnistuminen nopeuttaa prosessia. Mikäli aika loppuu tai selviytyjä ei osu tarjottuihin skill checkeihin, siirtyy hän lopulta vaiheeseen 3 ja uhrautuu Entitylle häviten näin oman pelinsä. Vaiheessa 2 olevan selviytyjän voi vielä pelastaa koukusta, mutta seuraavan kerran koukkuun joutuessaan, siirtyy hän suoraan kolmanteen vaiheeseen.
Selviytyjät
Pelissä on 27 eri selviytyjää, joista pelaaja voi valita haluamansa. Selviytyjä pelaa kolmannesta persoonasta, jotta näkisi ympärilleen hyvin.
Tappajat
Pelissä on eri tappajia, joilla kaikilla on erilaisia kykyjä. Myös tappajien nopeus, koko, terror radius, sekä syöksy ovat tappajilla erilaisia. Pelissä on 25 eri tappajaa. 6 näistä ovat ilmaisia, ja loput ovat DLC-hahmoja. Tappaja pelaa ensimmäisestä persoonasta, koska hänen täytyy keskittyä ottamaan kiinni ja tappamaan selviytyjiä. Jokaisella tappajalla on oma kyky joka voi auttaa jahdissa tai pelityylissä. Esim. Trapper-hahmolla on karhunrautoja jotka voivat jumittaa selviytyjiä, Hillbilly-hahmolla moottorisaha, joka voi kaataa selviytyjän yhdellä iskulla, ja Clown-hahmolla on pulloja, joita hän pystyy heittämään, jotka hidastavat selviytyjiä ja heikentävät heidän näköänsä hetkellisesti. Tappajan täytyy normaalisti lyödä selviytyjää kahdesti, jolloin tämä kaatuu ja alkaa vuotaa kuiviin. Tappaja voi silloin kantaa selviytyjän lihakoukulle, johon selviytyjä ripustetaan kuolemaa odottamaan.